Francis W. Aston
Store norske leksikon,Realfag,Kjemi,Kjemiens historie
Francis William Aston var britisk fysiker og kjemiker. Han konstruerte det første massespektrometeret og oppdaget en rekke isotoper av forskjellige grunnstoffer. For dette fikk han Nobelprisen i kjemi i 1922.
Aston var utdannet som kjemiker ved universitetet i Birmingham, men ble senere mer interessert i fysikk. Han arbeidet som kjemiker ved et bryggeri i tre år før han kom tilbake som stipendiat ved universitetet i Birmingham i 1903. Der konstruerte han en vakuumpumpe og studerte utladningsfenomener i gasser ved lavt trykk. I 1909 ble han assistent til Joseph John Thomson i Cambridge. Arbeidet ble avbrutt av første verdenskrig, men i 1919 var han tilbake som forsker i Cambridge. Les mer i Store norske leksikon kjemiens historie Eksterne lenker Nobelstiftelsens nettsider om Francis William Aston